
SLOVENSKÁ REPUBLIKA
UZNESENIE Ústavného súdu Slovenskej republiky
III. ÚS 151/2017-14 Ústavný súd Slovenskej republiky na neverejnom zasadnutí senátu 28. februára 2017 predbežne prerokoval sťažnosti
,
,
zastúpeného advokátskou kanceláriou Fridrich Paľko, s. r. o., Grösslingová 4, Bratislava, v mene ktorej koná konateľ a advokát doc. JUDr. Branislav Fridrich, PhD., vedené pod sp. zn. Rvp 15151/2016 a sp. zn. Rvp 15152/2016 vo veci namietaného porušenia základného práva na súdnu ochranu zaručeného v čl. 46 ods. 1 Ústavy Slovenskej republiky, práva na spravodlivé súdne konanie zaručeného v čl. 6 ods. 1 Dohovoru o ochrane ľudských práv a základných slobôd, práva vlastniť majetok zaručeného v čl. 20 ods. 1 Ústavy Slovenskej republiky a práva pokojne užívať svoj majetok zaručeného v čl. 1 Dodatkového protokolu k Dohovoru o ochrane ľudských práv a základných slobôd uznesením Okresného súdu Veľký Krtíš č. k. Spr 75/16-6 z 22. novembra 2016 (Rvp 15151/2016) a uznesením Okresného súdu Veľký Krtíš č. k. Spr 58/16-5 z 12. októbra 2016 (Rvp 15152/2016) a takto rozhodol: Konanie o sťažnostiach
, zastavuje.
Odôvodnenie: I. 1. Ústavnému súdu Slovenskej republiky (ďalej len „ústavný súd“) boli 21. decembra 2016 doručené sťažnosti
,
(ďalej
len „sťažovateľ“), ktorými namietal porušenie základného práva na súdnu ochranu zaručeného v čl. 46 ods. 1 Ústavy Slovenskej republiky (ďalej len „ústava“), práva na spravodlivé súdne konanie zaručeného v čl. 6 ods. 1 Dohovoru o ochrane ľudských práv a základných slobôd (ďalej len „dohovor“), práva vlastniť majetok zaručeného v čl. 20 ods. 1 ústavy a práva pokojne užívať svoj majetok zaručeného v čl. 1 Dodatkového protokolu k Dohovoru o ochrane ľudských práv a základných slobôd (ďalej len „dodatkový protokol“) uzneseniami Okresného súdu Veľký Krtíš (ďalej len „okresný súd“) č. k. Spr 75/16-6 z 22. novembra 2016 a č. k. Spr 58/16-5 z 12. októbra 2016 (ďalej len „napadnuté uznesenia“), ktoré boli uznesením ústavného súdu sp. zn. PLs. ÚS 6/2017 z 1. februára 2017 spojené na spoločné konanie. 2. Podaniami z 31. januára 2017 doručenými ústavnému súdu 6. februára 2017 k sp. zn. Rvp 15151/2016 a sp. zn. Rvp 15152/2016 zobral sťažovateľ svoje sťažnosti späť a žiadal, aby ústavný súd konanie o nich zastavil. V týchto podaniach sťažovateľ uviedol, že 2. januára 2017 mu boli doručené uznesenia okresného súdu z 27. decembra 2016, ktorými okresný súd zrušil napadnuté uznesenia. 3. Podľa § 54 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov ak sťažovateľ vezme svoju sťažnosť späť, ústavný súd konanie o nej zastaví okrem prípadu, ak ústavný súd rozhodne, že späťvzatie sa nepripúšťa, najmä ak sťažnosť smeruje proti takému právoplatnému rozhodnutiu, opatreniu alebo inému zásahu, ktoré mimoriadne závažným spôsobom porušujú základné práva alebo slobody sťažovateľa.

4. Vzhľadom na to, že sťažovateľ vzal podaniami z 31. januára 2017 svoje sťažnosti späť a ústavný súd z obsahu sťažností nezistil existenciu skutočností, ktoré by mohli viesť k záveru o neprípustnosti zastavenia konania, rozhodol tak, ako to je uvedené vo výrokovej časti tohto rozhodnutia (obdobne napr. III. ÚS 126/07). P o u č e n i e : Proti tomuto rozhodnutiu nemožno podať opravný prostriedok. V Košiciach 28. februára 2017

Zdroj: KAUZIS.SK – https://www.kauzis.sk/judikatura/r/ECLI:SK:USSR:2017:3.US.151.2017.1 (dáta aktuálne k 6. 11. 2026). Záväzné je znenie zverejnené súdom.




